GORAKHPUR: सावन शुरू होते शहर के तमाम शिव मंदिर हर-हर महादेव, ओम नम: शिवाय जैसे जयघोषों से गूंज उठे. शनिवार सुबह से मंदिरों में शुरू हुआ पूजा-अर्चना और दर्शन का सिलसिला पूरे दिन चलता रहा. सिटी के महादेव झारखंडी से लेकर अन्य मंदिरों तक श्रद्धालुओं का तांता लगा रहा. दिनभर लोग भांग-धतूरा, बेलपत्र और गाय का दूध शिवलिंग पर चढ़ाते रहे. इस दौरान भीड़ को कंट्रोल करने के लिए जिला प्रशासन, पुलिस और नगर निगम के जिम्मेदार भी पूरी तरह मुस्तैद रहे.